
SE APROBA,
P R I M A R
Dr. Ing. GHEORGHE CIUHANDU
Nr. UR2009-019860/10.09.2010
REFERAT

privind avizarea Planului Urbanistic Zonal „Industrie nepoluantă şi funcţiuni complementare în extinderea fabricii existente”, Calea Torontalului DN 6, km. 6, Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. iniţial UR2009-019860/17.12.2009, privind aprobarea Planului Urbanistic Zonal „Industrie nepoluantă şi funcţiuni complementare în extinderea fabricii existente”, Calea Torontalului DN 6, km. 6, Timişoara, cu completările ulterioare;
Având în vedere prevederile Certificatului de Urbanism nr. 3088/02.07.2009, prelungit la data de 02.07.2010 până la data de 01.07.2011;
Având în vedere prevederile Avizului de Oportunitate nr. 02/06.05.2009 aprobat prin H.C.L. 224/26.05.2009;
Documentaţia P.U.Z. „Industrie nepoluantă şi funcţiuni complementare în extinderea fabricii existente”, Calea Torontalului DN 6, km. 6, Timişoara, beneficiar S.C. COCA COLA HBC ROMANIA S.R.L. a fost afişată pe site-ul oficial al Primăriei Municipiului Timişoara începând cu luna iulie 2010.

Având în vedere dezbaterea publică organizată în data de 19.08.2010 în conformitate în baza Ghidului privind metodologia de elaborare şi conţinutul cadru al P.U.D./P.U.Z şi a legislaţiei în vigoare cu privire la amenajarea teritoriului şi urbanismului şi coroborat cu Dispoziţia Primarului Municipiului Timişoara nr. 92/2007;

Având în vedere că nu au existat solicitări formulate în dezbaterea publică de către vecinii direct afectaţi;
Documentaţia Plan Urbanistic Zonal „Industrie nepoluantă şi funcţiuni complementare în extinderea fabricii existente”, Calea Torontalului DN 6, km. 6, Timişoara, este elaborată de S.C. URBCONNET S.R.L., proiect nr. 10/2009, la cererea beneficiarului S.C. COCA COLA HBC ROMANIA S.R.L.
Zona studiată care face obiectul acestei documentaţii, nu se află în zonă de protecţie a monumentelor istorice. Pentru această documentaţie Consiliului Judeţean Timiş a înaintat adresa R8349/29.06.2010.
Prin prezentul Plan Urbanistic Zonal „Industrie nepoluantă şi funcţiuni complementare în extinderea fabricii existente”, Calea Torontalului DN 6, km 6, Timişoara nu se încalcă prevederile  OUG nr. 114/2007 privind modificarea şi completarea OUG nr. 195/2005 privind protecţia mediului.

Terenul studiat în cadrul documentaţiei este situat în extravilanul municipiului Timişoara, în partea de nord, nefiind reglementat din punct de vedere urbanistic.
Terenul studiat, în suprafaţă totala de 60.000 mp  este înscris în CF nr. 404395 (provenită din conversia pe hârtie a C.F. nr. 144226), nr. CAD 325/2/1 reprezentând teren arabil extravilan,  fiind proprietatea lui S.C. COCA COLA HBC ROMANIA S.R.L.

Prin documentaţie se propune realizarea unui unor depozite şi anexe tehnologice şi sociale destinate activităţilor produnctive nepoluante, conform planşei de reglementări nr. 3, păstrându-se funcţiunea de industrie nepoluantă, servicii, depozitare nepoluantă, spaţii polifuncţionale.
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferentă P.U.G., aprobat prin HCL nr. 157/05.08.2002 şi prelungit cu HCL nr. 139/2007.

Accesul auto necesar funcţiunii propuse se vor realiza conform Avizului Comisiei de Circulaţie nr. DT2010-000626/01.07.2010 şi conform adresei D.R.D.P. NR. 340/111 şi în conformitate cu adresa C.N.A.D.R. – D.R.D.P. Timişoara nr. 340/192 din 20.05.2010.
Indicii de construibilitate propuşi prin documentaţie sunt:

POT max.  = 60%

CUT max. = 2,4
Regim de înălţime max. = P+3E
Se vor asigura spaţii verzi min 25 % conform Avizului Agenţiei Regionale pentru Protecţia Mediului nr. 3595 din 12.07.2010.
Autorizaţia de Construire se va putea emite doar după ce suprafeţele de teren afectate de dezvoltarea tramei stradale propusă prin documentaţie vor fi trecute în domeniu public.
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)

Suprafaţa studiată prin prezentul Plan Urbanistic Zonal se va introduce în intravilanul municipiului Timişoara după scoaterea din circuitul agricol a terenului, care se va face pe cheltuiala beneficiarilor acestei documentaţiei.

După aprobarea acestei documentaţii şi introducerea în intravilan de către beneficiar, terenul va trece în zona B de impozitare, dar până la viabilizarea acestuia cu reţele edilitare va fi impozitat conform zonei D.

Plan Urbanistic Zonal „Industrie nepoluantă şi funcţiuni complementare în extinderea fabricii existente”, Calea Torontalului DN 6, km 6 se va integra în Planul Urbanistic General al Municipiului Timişoara şi va avea o valabilitate de 5 ani, perioadă în care trebuie demarate investiţiile prevăzute în documentaţie.
Având în vedere Referatul de specialitate al Direcţiei Urbanism, lăsăm la aprecierea Consiliului Local Timişoara oportunitatea realizării acestui obiectiv.

